***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk 73-14/2024.

***J e g y z ő k ö n y v***

***Készült***: Nóráp Község Önkormányzat képviselő-testülete 2024. augusztus 30-án 17.30 órakor megtartott nyilvános testületi ülésről.

***Az ülés helye:*** *Polgármesteri Hivatal*

Nóráp Kossuth utca 48.

***Jelen vannak***: Horváth József Csaba polgármester

Kereszt Roland alpolgármester

Berki-Varga Petra képviselő

Horváth József képviselő

Tóth Orsolya képviselő (5 fő)

Tanácskozási joggal részt vett: Kissné Szántó Mária jegyző

Vass Gábor köztisztviselő

Lakosság részéről érdeklődő nem volt.

**Horváth József Csaba polgármester** köszöntötte a képviselőket. Megállapította, hogy az 5 fő képviselőből 5 fő jelen van, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását:

**Napirend**

1. Helyi Esélyegyenlőségi Program 2024-2029
2. Pályázat benyújtása „Idősbarát Önkormányzati Díj” c. pályázatra
3. Pályázat benyújtása „Legjobb önkormányzati gyakorlatok” c. pályázatra

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

1. **Helyi Esélyegyenlőségi Program 2024-2029**

**Előadó: Horváth József Csaba polgármester**

**Horváth József Csaba polgármester**  megállapította, hogy a HEP tervezetet a képviselők a meghívóval együtt kézhez kapták. Szóbeli kiegészítésként elmondta, hogy az előző HEP júliusban lejárt, ezért kellett újat készíteni. Előkészítésként decemberben már összehívták a HEP fórumot, ahol az egyes csoportokra vontkozóan feladdatokat határoztak meg. Ez került rgzítésre a programban. A HEP-et 2 évente felül kell vizsgálni, a megvalósult feladdatokat törölni kell, újat célt is lehet kitűzni. Javasolta a tervezet elfogadását. (Jkv. 3. melléklete)

Kérte a képviselőket a vélemény nyilvánításra.

A képviselők egyetértettek a kiküldött tervezettel, egyéb hozzászólás nem volt.

A polgármester kérte a képviselőket a szavazásra:

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül - az alábbi határozatot hozta:

**45/2024. (VIII.30.) KT határozat**

Nóráp község Önkormányzat Képviselő-testülete az Önkormányzat 2024-2029 időszakra vonatkozó Helyi Esélyegyenlőségi Programját az előterjesztés szerint elfogadja.

**2.) Pályázat benyújtása „Idősbarát Önkormányzat” Díjra**

**Előadó: Horváth József Csaba polgármester**

**Horváth József Csaba polgármester** szóbeli előterjesztésben ismertette a napirendet. Már előzőleg egyeztettek a pályázatokról, Tóth Orsolya képviselő és Lovas Viktória kulturális munkatárs elkészítették a pályázati anyagot, a pályázat beadási határideje a mai nap éjfél. (pályázat tervezete jkv. 4. melléklete)

Kérte a véleményeket, javasolta a beadást.

A képviselők támogatták a pályázat beadását, egyéb hozzászólás nem volt.

Nóráp község Önkormányzat Képviselő-testülete 5 igen szavazattal – ellenszavazat és tartózkodási nélkül – az alábbi határozatot hozta:

**46/2024. (VIII.30.) KT határozat**

Nóráp község Önkormányzat Képviselő-testülete pályázatot nyújt be a Kulturális és Innovációs Minisztérium által kiírt „Idősbarát Önkormányzat” pályázatra.

A képviselők felkérik Tóth Orsolya képviselőt és Lovas Viktória kulturális munkatársat, a pályázat azonnali benyújtásáról gondoskodjanak.

**Határidő:** azonnal

**Felelős:** Tóth Orsolya képviselő, Lovas Viktória kulturális munkatárs

**3.) Pályázat „Legjobb önkormányzati gyakorlatok” pályázati kiírásra**

**Előadó: Horváth József Csaba polgármester**

**Horváth József Csaba polgármester** szóbelő előterjesztésben tájékoztatta a képviselőket, hogy a Települési Önkormányzatok Országos Szövetsége pályázatot írt ki a „Legjobb önkormányzati gyakorlatok” címmel. Korábbi egyeztetésüknek megfelelően Tóth Orsolya és Lovas Viktória már elkezdték a pályázat készítését, beadási határidő szeptember 5. Javasolja a pályázat benyújtását.

A képviselők egyetértettek a javaslattal, támogatták a pályázat benyújtását.

A polgármester kérte a szavazást:

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**47/2024. (VIII.30.) KT határozat**

Nóráp Önkormányzat Képviselő-testülete pályázatot nyújt be a Települési Önkormányzatok Országos Szövetsége által kiírt „Legjobb önkormányzati gyakorlatok” c. pályázatra.

**Határidő:** 2024. szeptember 5.

**Felelős:** Tóth Orsolya képviselő, Lovas Viktória kulturális munkatárs

Több napirend nem volt, a polgármester a képviselő-testület nyilvános ülését 18.30 órakor bezárta.

***k.m.f.***

Horváth József Csaba Kissné Szántó Mária

polgármester jegyző